41. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ. 3537/37 της 20 Ιουν./24 Ιουλ. 1979 (ΦΕΚ Β’ 631) (Διόρθ. Σφαλμ. στο ΦΕΚ Β’ 635 της 26 Ιουλ. 1979) Περί ειδικών βιβλίων και στοιχείων ορισμένων κατηγοριών επιτηδευματιών. Έχοντας υπόψη: 1.Τις διατάξεις της περιπτ. ιγ’ του άρθρ. 49 του Π.Δ/τος 99/1977 «περί Κώδικος Φορολογικών Στοιχείων». 2.Την ανάγκη της καλύτερης παρακολουθήσεως των συναλλαγών ορισμένων κατηγοριών επιτηδευματιών, αποφασίζουμε: Ορίζουμε όπως από 1ης Σεπτ. 1979 και εφεξής: 1.Οι επιτηδευματίες που ασκούν το επάγγελμα του υδραυλικού, του ηλεκτρολόγου, του επισκευαστή ραδιοφώνων, τηλεοράσεων, ψυγείων και πάσης φύσεως ηλεκτρικών συσκευών, καθώς και οι διατηρούντες συνεργείο επισκευής και συντηρήσεως αυτοκινήτων, μοτοσυκλεττών, ποδηλάτων, γεωργικών και λοιπών μηχανημάτων, εκδίδουν, σε κάθε περίπτωση παροχής υπηρεσίας απ’ ευθείας προς το κοινό, θεωρημένη και αριθμημένη διπλότυπη απόδειξη, στην οποία αναγράφουν τουλάχιστο το ονοματεπώνυμο και τη διεύθυνση του πελάτη, το είδος της υπηρεσίας που παρασχέθηκε και το ποσό της αμοιβής. Εάν το ποσό της αμοιβής υπερβαίνει τις 1.000 δραχμές, τούτο αναγράφεται αριθμητικώς και ολογράφως. Εξαιρετικώς προκειμένου περί επισκευής αυτοκινήτων και μοτοσυκλεττών, στην απόδειξη αναγράφεται και το είδος και η ποσότητα των ανταλλακτικών που χρησιμοποιήθηκαν εφ’ όσον η αξία του καθενός υπερβαίνει τις δραχ. 500. «Στην κατά το προηγούμενο εδάφιο εκδιδομένη απόδειξη αναγράφεται, προκειμένου περί συνεργείου επισκευής και συντηρήσεως αυτοκινήτων κλπ., και ο αριθμός κυκλοφορίας του αυτοκινήτου κλπ. Στην ίδια απόδειξη, όταν ο πελάτης είναι αλλοδαπός, αναγράφεται, αντί του ονοματεπωνύμου και της διευθύνσεως αυτού, η ένδειξη «αλλοδαπός». Οι διατάξεις των προηγουμένων εδαφίων εφαρμόζονται και προκειμένου περί συνεργείου επισκευής και συντηρήσεως μοτοποδηλάτων». Τα έδαφ. δεύτερο και τρίτο προστέθηκαν από την παρ. 1 της Σ. 5589/63/20 Σεπτ. – 16 Οκτ. 1979 (ΦΕΚ Β΄ 933) άπ. Υπ. Οικονομικών. 2.«Ο επιτηδευματίας που διατηρεί επιχείρηση πωλήσεως μεταχειρισμένων αυτοκινήτων και μοτοσυκλετών για λογαριασμό του ή για λογαριασμό τρίτου, ως και ο επιτηδευματίας που διατηρεί συνεργείο επισκευής και συντηρήσεως αυτοκινήτων, μοτοσυκλετών, εκσκαφέων, γεωργικών και λοιπών μηχανημάτων, τηρεί και θεωρημένο βιβλίο εισερχομένων αυτοκινήτων, μοτοσυκλετών κλπ., στο οποίο καταχωρεί για κάθε αυτοκίνητο κλπ. τη χρονολογία της εισόδου και εξόδου, ως και τον αριθμό κυκλοφορίας του, και, εφόσον δεν υπάρχει τέτοιος αριθμός, το είδος του αυτοκινήτου κλπ., το ονοματεπώνυμο του κατόχου και τη διεύθυνσή του. Η καταχώρηση στο βιβλίο εισερχομένων αυτοκινήτων κλπ. γίνεται όταν το αυτοκίνητο κλπ. εισέλθει και σταθμεύσει στον κύριο χώρο του συνεργείου. Το αυτοκίνητο κλπ. που συνοδεύεται από τον κάτοχό του ή τον οδηγό του δεν θα καταχωρείται στο βιβλίο αυτό πριν αρχίσει η εργασία της επισκευής κλπ. ή πριν αποχωρήσει ο κάτοχος ή ο οδηγός αφήνοντας το αυτοκίνητο κλπ. στο συνεργείο, αδιάφορα εάν τούτο επισκευασθεί κλπ. ή όχι. Αυτοκίνητο κλπ. που σταθμεύει εκτός του κυρίου χώρου του συνεργείου καταχωρείται μόνον εάν επισκευασθεί κλπ. και πριν από την έναρξη της εργασίας επισκευής κλπ. Για αυτοκίνητο κλπ. το οποίο καταχωρείται στο ανωτέρω βιβλίο και για το οποίο δεν λαμβάνεται αμοιβή, είτε γιατί δεν έγινε τελικά εργασίας επισκευής κλπ. είτε για κάποιο άλλο λόγο, αναγράφεται σε ειδική στήλη του βιβλίου αυτού η ένδειξη «δωρεάν», και υπογράφει παραπλεύρως ο πελάτης». Η παρ. 2 αντικαταστάθηκε ως άνω από την παρ. 2 της Σ. 5589/63/20 Σεπτ. – 16 Οκτ. 1979 (ΦΕΚ Β΄ 933) απ. Υπ. Οικονομικών. 3.Ο επιτηδευματίας που ασκεί το επάγγελμα του εκπαιδευτή οδηγών αυτοκινήτων: α)Τηρεί, για κάθε εκπαιδευτικό αυτοκίνητο, και βιβλίο εκπαιδευομένων οδηγών, στο οποίο, για κάθε εκπαιδευόμενο οδηγό, καταχωρεί το ονοματεπώνυμο και τη διεύθυνση αυτού, το ποσό της συμφωνουμένης αμοιβής και τη χρονολογία και την ώρα ενάρξεως και λήξεως κάθε μαθήματος. Το βιβλίο αυτό ενημερώνεται όταν αρχίζει και τελειώνει το μάθημα, κατά τη διάρκεια του οποίου τηρείται στο αυτοκίνητο. «β.Εκδίδει για τις υπηρεσίες που παρέχει σε κάθε περίπτωση θεωρημένη και αριθμημένη διπλότυπη απόδειξη παροχής υπηρεσιών στην οποία αναγράφει τουλάχιστο το ονοματεπώνυμο και τη διεύθυνση του πελάτη και το ποσό της αμοιβής αριθμητικώς και ολογράφως. Όμοια αλλά ιδιαίτερη απόδειξη από το ίδιο στέλεχος, εκδίδει και για την παράστασή του κατά την εξέταση των υποψήφιων οδηγών ενώπιον των εξεταστικών επιτροπών του Υπουργείου Συγκοινωνιών, στην οποία εκτός από τα παραπάνω στοιχεία αναγράφει σαν αιτιολογία της αμοιβής την ένδειξη «παράσταση». Η περίπτ. β αντικαταστάθηκε ως άνω από την Σ. 3728/114/12 Οκτ. – 10 Νοεμ. 1983 (ΦΕΚ Β’ 646) απόφ. Υπ. Οικονομικών. (Αντί για τη σελ. 136,01) Σελ. 136,01(α) Τεύχος ΣΤ122-Σελ. 25 Βιβλία και Φορολογικά Στοιχεία 27.Β.δ.41 4.«Στην τήρηση και την έκδοση των ανωτέρω ειδικών βιβλίων και στοιχείων υποχρεούνται όλοι οι επιτηδευματίες των ανωτέρω κατηγοριών, άσχετα από την κατηγορία των βιβλίων, τα οποία υποχρεούνται να τηρούν ή την απαλλαγή τους από την υποχρέωση τηρήσεως βιβλίων ή στοιχείων». Η παρ. 4 προστέθηκε από την παρ. 3 της Σ. 5589/63/20 Σεπτ. – 16 Οκτ. 1979 (ΦΕΚ Β’ 933) απ. Υπ. Οικονομικών.